Epeli Nailatikau

Epeli Nailatikau (født 5. juli 1941) er en fijiansk høvding, diplomat og militæroffiser,«Fiji profile», BBC News, 28. desember 2012. som var president i Fiji fra 30. juli 2009 til 13. november 2015.. 

Nailatikau gjorde karriere i Fijis forsvarsstyrker og har rang av brigadegeneral. På 1980-tallet var han hærsjef, men ble avsatt da  Sitiveni Rabuka gjorde militærkupp i 1987.«Ratu Epeli is new GCC chairman» , Fijilive, 14. oktober 2008. Nailatikau arbeidet deretter som diplomat. Han har vært Fijis høykommissær i Storbritannia.

Han gikk inn i politikken og ble i 2001 parlamentspresident. I 2008 ble han innenriksminister og minister for regional utvikling. Samtidig overtok han lederskapet i det øverste høvdingrådet i Fiji. I april 2009 ble han utpekt til visepresident av Frank Bainimarama, leder av militærregjeringen. I juli samme år ble han midlertidig president og den 5. november 2009 utpekte regjeringen ham til landets president. Han ble 13. november 2015 etterfulgt av Jioji Konrote.«President for the People», Fiji Sun Online, 13. november 2015. Lest 13. november 2015.

Han har tittelen ratu, en indikasjon på hans rang som høvding. Nailatikau er gift med Koila Nailatikau, en datter av Kamisese Mara, statsministeren som ledet Fiji til uavhengighet. Konen er også politiker.

 Referanser 

Kategori:Fijianske politikere
Kategori:Fødsler i 1941
Kategori:Personer fra Suva